Жак Превер
Мастити кочияши

Превод от френски: Пенчо Симов, 1978

chitanka.info

Мастити кочияши неподкупни

закрилници на всичките животни

от мястото на скъпата карета

където задниците им са настанени

поклащат върху крайчеца на прът

елин червен и лъскав морков

Безспирно кочияшите подтикват

кентаврите отдавна впрегнати

със силни викове

Да живее свободата

И кентаврите препускат

заслепени и опиянени

следвайки към бунта път

неотклонно без да спрат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.